2006 Southerly 35RS Zeil Boot te koop - nl.yachtworld.com
£ 110,000 (EUR 121,686)
Lengte over water: 9.22 m
Aantal watertanks: 2 (305 Liter)
Aantal brandstoftanks: 1 Roestvrij staal (182 Liter)
RE: Southerly 35RS, Itchenor, West Sussex, Verenigd Koninkrijk Los Angeles Kings Kids Hat, Kids Snapback, Kings Caps | Lids.com
Los Angeles Kings Youth Authentic Draft Flex Hat - Black Spanish Speaking restorative dentistry in Troy Michigan
white braces Lodi 95240
Korean dental care in 21208
cost of porcelain veneers Goodyear AZ
Gay teeth whitener in 49546 Kyk, hier is Jesus – Vuurvliegie se lekkervurigeaffêre
Ander se woorde, Geloof, Hartsgoed
Kyk, hier is Jesus
Date: September 16, 2019Author: Vuurvliegie se lekkervurigeaffêre 25 Comments
My oogappeltjie-vegtertjie, M, en my hart se punt, Boeta, het verlede week my gemoed van blou bedonnerd na helderpienk,skaterlag vrolik omgeswaai.
Sien onse Boeta het toe nou sy eerste skoolkonsert. Hy en sy maters nogal in hulle Romeinse soldate uitrustings. Ons is almal verheug dat Boeta die danspassies so mooi onder die knie kry. Ons kleine kordaat. My aanneem-tannie-ouma hart bars van trots. Mamma, Ouma R en peetma Bab vertel hoe die openingsaand hulle betraand gehad het. Dit is goed so.
Boeta, mag my seuntjie tog altyd Jesus se soldaatjie wees.
Kleinsussie M, is nou ‘n ander storie. Openings aand hou sy haar besig met almal om haar se water bottels. Die word tot Bab se ontsteltenis-skaamte na haar skoot toe aangedra – want M wil tel. En haar stem- die is sterk soos haar wil en beentjies. Julle sal onthou dat ons dogtertjie vir byna vier maande in gips vasgevang was om haar heupies sterk te maak. Sy het daardeur getier en vandag sien mens net ballerina bene( of is dit rocker,wonder ek soms). Sy is besig en hardloop en dans en leef voluit luid! Liefste meisiekind.
Nodeloos om te sê, moes M toe nou na aand twee van Boeta se konsert ook gaan. Gesinne moet hulle akteurs ondersteun. Mielie stuur na die konsert vir ons ‘n WhatsApp. Sy vertel dat Boeta nog beter gevaar het as die openingsaand. “Ek het weer ‘n traan gepink,” laat sy weet.
Mielie se boodskap neem ‘n wending. Sy vertel sy het danksy M haar ma-verleë oomblik van die jaar ervaar. Hulle het nie gaan sit nie, maar so agterlangs langs die agterste stoele gestaan, so dat Boeta hulle kon sien. Reg langs hulle sit ‘n man met skouerlengte hare.
Toe dit stil raak, klap M haar ma op die skouer en wys na die man.
Luid verkondig sy: “Mamma kyk, hier is Jesus.”
Mielie vertel hoe meer sy vir M beduie sjjt…hoe meer beduie M met haar klokhelder stemmetjie:”Kyk, kyk.” Die man het botstil voor hom sit en staar, en gelukkig het die volgende item se musiek begin. Mielie sê: “I died dead.” Ek wonder of die man sy haarstyl gaan verander het, he-he.
Ons skater nog almal aanmekaar.
M, mag my dogtertjie altyd oral vir Jesus sien!
Mielie my liefie, daai dood van verleentheid oomblikke lei ons op om die harder oomblikke saam met ons kinders op die pad vorentoe te hanteer. Ons word so stil stil opgelei om die houe te kan vat my skat! Mag Jesus altyd vir jou en J ook sigbaar bly!
So met ‘n vrolike hart gaan ek Vrydag, 13 September 2019 binne. M se stemmetjie”Kyk, hier is Jesus” oral in my hart en gedagtes en my oë sien Hom en Sy genade in die vrolike viooltjies, die peperige geur van die goudgeel kappertjies, ruik dit in die natgemaakte kruie. Roosmaryn, salie, orego en basieliekruid. Kleinbekeer maak my hart warm. Heeldag.
Vrydagaand by die koms van die skemerte en terwyl Rots se braaivuur begin knetter, kyk ek op van waar ek op die stoep sit en blokraai. Die supermaan, Vrydag 13 September 2019, kom naby en groot loer oor die doringboom.
So in my enigheid hoor ek weer M se stemmetjie:”Kyk hier is Jesus.” Ek is aan M se kant. Voortaan gaan ek onthou Jesus was die dertiende Persoon om daardie laaste Aandete. Saam met Sy 12 dissipels. Ek gaan onthou dat Hy op ‘n Vrydag gekruisig is, en dat Hy opgestaan het.
Later die aand lees ek ‘n artikel oor Vrydag, die 13de. Hoe voor Christus se koms so dag ‘n viering van vroue se krag was. “Before patriarchal times, Friday the 13th was considered the day of the Goddess. It was considered a day to worship the Divine Feminine that lives in us all and to honour the cycles of creation and death and rebirth,” lui die artikel. Elke diertjie sy plesiertjie is my beleid.
TOM HARRIS skryf oor bygelowe:”… if you think about it, bad things, big and small, happen all the time. If you’re looking for bad luck on Friday the 13th, you’ll probably find it.” Sela.
“Ek is Jesus se soldaatjie, ja meneer,” sing ek luidkeels saam met Boeta. Ek gaan soldaat getrou toekomstige volmaan Vrydag die 13de as Paasfees gedenk. “Kyk, hier is Jesus,” my mantra saam met my kosbare M meisiekindjie!
Dankie Here, vir klein kindertjies van kinders van ander mammas wat my lewe ryk en vol seën maak!
Ek is Jesus se soldaatjieKinderwysheidOuer verleentheid geloof geleentheidSkoolkonserte
Previous Previous post: Woeste woordsnoer
Next Next post: Woeste Woordsnoer oplossing
25 thoughts on “Kyk, hier is Jesus”
Ag hierdie is nou so kosbaar, my knop in die keel gegee. Ons moet mos soos klein kindertjies word!!! Kyk hier is Jesus…. ons sien Hom oral.
Ek glo dit met my hele hart!
Wat ń pragtige skrywe, Vuirvliegie! Dit het my hart sommer nou goed gedoen.
September 16, 2019 at 12:58 pm
Dis pragtige, kosbare en kostelike oomblikke wat jy hier beskryf Vuurvliegie. My skoonma het altyd gesê: “As jy Jesus wil sien kyk net in ‘n klein kindjie se oë.” Ek is bly die kindertjies maak jou so gelukkig.
Dis so lekker dat ons klomp brommerige (somtyds0 grootmense die lesse by die ou kleintjies moet leer. Trotse ouma die, mens hoor sommer
Ek is hulle tannieoumaErna….hang af waarmee die tweetjies besig is. Ek is bevoorreg om deel van hulle kring te wees.
jy is hulle hart-ouma en basta
Ek vat daai dankie!
Awwww! Kyk hier is Jesus….as ons almal maar net weer Jesus oral kan raak sien…kosbaar ouma tannie Erna….
Mal oor die Romeinse uitrusting! Daar’s niks soos ‘n skoolkonsert (en bulletjie-rugby) om mens se gemoed te vervrolik nie. Het dit nou sooo baie saam met jou geniet! Ag, en die Jesus-scenario – net te dierbaar vir woorde.
Die twee kinnerkies maak my hart vol.
Ek is mal oor dinge wat sinchronisties gebeur. So skrywe ek my hart uit, en wraggies toe ek deur die blog leser blaai, sal Scrapy met haar wasdag ons nooi om te skrywe oor kinderliefde, kosbaar en spontaan. Wil jy nou meer! http://kreukels.home.blog/2019/09/16/maandagwasdag-no-11-kinderliefde/
Spontaan en eerlik soos net sulke kindertjies kan wees. Dis nie verniet dat Jesus die kindertjies lief gehad het soos hul is. Mooi gestel dat Vrydag die dertiende Paasfees is en Jesus die dertiende persoon aan tafel was. Dankie vir die verwysing ook na Wasdag se kosbaar en spontaan – liefde van kindertjies.
Oe, dis lekker om jou weer hier by my blog te sien draai!
Dankie vir die verwelkoming, ek is in n toestand van “moenie eers die emails oopmaak nie.” Sal hopelik vinnig weer oor wees.
Danie Jonker says:
“I died dead”. Wel dit is Jesus se boodskap dat ons eie ek moet sterf. Klink vir my of Jesus regtig daar gesit het!
Ag hulle is te pragtig 💞
Have you considered putting the widget for Google Translate on your blog, so we who speak English could read your posts? I would like to read this one, but cannot. Blessings to you! <3
Hi, that is a brilliant idea. Will look into it. I have considered writing in English and Afrikaans, but time constraints…..🤗📚✏
If you look on the Right side of my widgets, you’ll see what I’m talking about–it makes things easier than translating word for word, I’m sure! Blessings to you! <3
Hi, I have added Google translate. Please feel free if you need clarification – more often than not Afrikaans wording is lost in translation – really! 😉
Leave a Reply to scrapydo2.wordpress.com	Cancel reply